जम्मू कश्मीर की पुलिस को अंदेशा है कि पंडित की हत्या मीरवाइज़ उमर फारुख के आदमियों ने की है । यह भी कहा जा रहा है कि पंडित को मीरवाइज़ की सुरक्षा के लिए ही तैनात किया गया था । पुलिस के उच्च अधिकारियों ने स्वीकार भी किया है कि मीरवाइज़ मस्जिद में अपना उपदेश देने के लिए आते हैं , इसलिए उनकी सुरक्षा की व्यवस्था करना जरुरी है । कुछ साल पहले जम्मू कश्मीर के वर्तमान विधायक सज्जाद लोन ( लोन प्राचीन लावण्य जनजाति के लोग माने जाते हैं ) के पिता अब्दुल गनी लोन की हत्या में भी किसी मीरवाइज़ का हाथ होने की आशंका थी । वैसे अब कश्मीरियों की ओर से यह सवाल भी उठाया जाने लगा है कि हुर्रियत कान्फ्रेंस के इन्हीं लोगों का समर्थन आतंकवादियों को मिलता है । इसलिए कश्मीरियों को इन हुर्रियत कान्फ्रेंसियों से सुरक्षा की जरुरत है , इसके उलट सरकार इन्हीं नेताओं को सुरक्षा प्रदान कर रही है । डी एस पी पंडित इनको सुरक्षा देते देते इनकी साज़िश का शिकार हो गया । एक सप्ताह पहले ही आतंकवादियों ने दक्षिण कश्मीर के अनन्तनाग में घात लगा कर स्टेशन हाऊस आफिसर फ़िरोज़ धर समेत छह पुलिस वालों की हत्या ही नहीं की थी बल्कि उनका चेहरा भी क्षत विक्षत कर दिया था । विदेशी रेगिस्तानों की धरती के जीवन मूल्यों ने इन नराधामी आतंकियों और बकरों को इतना अमानवीय बना दिया है कि वे मृतकों पर पाशविक अत्याचार करने को भी ख़ुदा की ख़िदमत ही समझते हैं ।